Hippasos z Metapontu

Hippasos z Metapontu (okolo 450 pred Kr.) bol starogrécky matematik, predstaviteľ pytagoreizmu.

Hippasos objavil nesúmerateľnosť úsečiek, čím otriasol univerzálnou aritmetikou pytagorovcov a spôsobil tak krízu Pytagorovho obrazu sveta, v ktorom sú prirodzené čísla mierou vecí. Systém pytagorovskej matematiky, ktorý sa zakladá na štúdiu celých čísel, sa stal po Hippasovom objave ( iracionálnych čísel) neudržateľným. Veličiny ako strana a uhlopriečka štvorca boli pravdepodobne prvé, o ktorých sa ukázalo, že sú nesúmerateľné. Sú geometrické, ale aritmeticky ich nemožno vyjadriť pomocu celých čísel. Problém vyriešil už v 4. storočí pred Kr. Eudoxos z Knidu svojou teóriou o proporciách.

Externé odkazy 
 

Matematici starovekého Grécka